INFORMACIJA 
O OBRADI OSOBNIH PODATAKA

[bookmark: _Hlk224890301][bookmark: _Hlk231547431][bookmark: _Hlk231977549]uz Program mjera za poticanje rješavanja stambenog pitanja mladih obitelji na području Općine Brestovac KLASA:370-06/26-01/01, URBROJ:2177/02-01-26-1 od 04.03.2026. te Javni natječaj za dostavu prijava za dodjelu potpora za rješavanje stambenog pitanja mladih obitelji na području Općine Brestovac KLASA: 370-06/26-01/03, URBROJ:2177/02-02-26-2 
Voditelj obrade:
Općina Brestovac,Požeška 76,34322 Brestovac, OIB:53610608235, 
tel. 034/241077, e-pošta: opcina-brestovac@po.t-com.hr.
Službenik za zaštitu osobnih podataka:
Bojan Petrović, dipl. oec., Pročelnik jedinstvenog upravnog odjela Općine Brestovac
Tel. 034 241 077 , 034 241 402 
Mob. 099 366 9820, e-pošta: procelnik@brestovac.hr

1) Svrha i pravni temelji obrade
Vaše osobne podatke obrađujemo radi zaprimanja i obrade prijava, sklapanja ugovora i njegove provedbe sukladno Programu mjera za poticanje rješavanja stambenog pitanja mladih obitelji na području Općine Brestovac (KLASA:370-06/26-01/01, URBROJ:2177/02-01-26-1 od 04.03.2026.  -dalje: Program)  te Javnom natječaju za dostavu prijava za dodjelu potpora za rješavanje stambenog pitanja mladih obitelji na području Općine Brestovac KLASA: 370-06/26-01/03, URBROJ:2177/02-02-26-2 (dalje: Natječaj). 
Pravna osnova je izvršavanje pravnih obveza i zadaća od javnog interesa/pravnih ovlasti voditelja obrade (čl. 6. st. 1. toč. (c) i (e) Uredbe (EU) 2016/679 – Opća uredba o zaštiti podataka). Podaci se koriste i za vođenje službenih evidencija te računovodstveno-poreznu obradu uplate i evidentiranja u evidencijama imovine. U Natječaju/Obrascu ste informirani o obradi podataka i davanju izjava povezanih s podnošenjem prijava. Podnositelj potpisom prijavne dokumentacije potvrđuje istinitost i točnost navoda pod kaznenom i materijalnom odgovornošću te potvrđuje da je upoznat s ovom Informacijom o obradi osobnih podataka.
Općina obrađuje osobne podatke prijavitelja u svrhu zaprimanja i provjere prijave, sklapanja i provedbe ugovora, evidentiranja uplate, vođenja evidencija i izvršavanja računovodstvenih i poreznih obveza. Obrada se provodi na temelju izvršavanja zadaće od javnog interesa ili ovlasti javne vlasti te radi ispunjavanja pravnih obveza Općine. Dio obrade za nas mogu provoditi ugovorni izvršitelji obrade prema našim uputama i uz odgovarajuće ugovorne, tehničke i organizacijske mjere zaštite. Općina Brestovac osigurava povjerljivost osobnih podataka te ih obrađuje isključivo u svrhe utvrđene Programom, Natječajem i primjenjivim propisima.
2) Kategorije osobnih podataka
· identifikacijski i kontakt podaci,
· podaci o bračnom/partnerskom i obiteljskom statusu, djeci te prebivalištu i trajanju prebivališta,
· podaci o vlasništvu nekretnina, ranijem raspolaganju nekretninama i stambenom statusu,
· podaci o zaposlenju, stručnoj spremi i prihodima,
· podaci o stanju duga,
· podaci potrebni radi provjere uvjeta koji se odnose na nekažnjavanje odnosno vođenje kaznenog postupka.

3) Izvori podataka
· izravno od Vas –prijavitelja, putem Obrasca prijave i priloga,
· knjigovodstvene evidencije Općine Brestovac.

4) Primatelji ili kategorije primatelja
Podaci se dostavljaju samo u mjeri potrebnoj za zakonitu svrhu, službenicima u Jedinstvenom upravnom odjelu i računovodstvu, nadležnim tijelima radi sklapanja i provedbe ugovora o kupoprodaji nekretnine te po potrebi drugim nadležnim tijelima na njihov zahtjev (porezne/računovodstvene obveze). Dio obrade za nas mogu provoditi ugovorni izvršitelji obrade prema našim uputama i uz odgovarajuće ugovorne, tehničke i organizacijske mjere zaštite.

5) Prijenosi u treće zemlje i međunarodne organizacije
Ne provode se.

6) Razdoblje pohrane
Podatke čuvamo koliko je potrebno za provedbu Programa i sklopljenog ugovora, a potom u rokovima propisanim propisima o računovodstvu, imovini, arhivskom gradivu i uredskom poslovanju   i ostalim važećim primjenjivim propisima. 

7) Vaša prava
Imate pravo zatražiti pristup osobnim podacima, ispravak netočnih podataka, ograničenje obrade i prigovor na obradu koja se temelji na javnom interesu/pravnim ovlastima (u mjeri u kojoj to dopuštaju posebni propisi). Pravo na brisanje i prenosivost podataka primjenjuje se u skladu s Općom uredbom, ako su ispunjeni uvjeti. 
Za ostvarivanje prava obratite nam se pisanim putem na opcina-brestovac@po.t-com.hr ili na adresu Općine. U svakom trenutku možete podnijeti pritužbu Agenciji za zaštitu osobnih podataka (AZOP), Selska cesta 136, 10000 Zagreb, azop@azop.hr. 

8) Obveznost davanja podataka i posljedice uskraćivanja
Davanje osobnih podataka i dokaza koji su Programom i Natječajem propisani kao obvezni nužno je za sudjelovanje u postupku. Ako potrebni podaci odnosno dokazi nisu dostavljeni, prijavu neće biti moguće obraditi odnosno o njoj odlučiti u skladu s uvjetima Natječaja. Nedavanje podataka označenih kao neobvezni ne utječe samo po sebi na prihvatljivost prijave.

9) Automatizirano donošenje odluka i profiliranje
Ne provodi se.

10) Način obrade i sigurnost
Pristup osobnim podacima imaju samo službene osobe koje su obvezane na povjerljivost svih podataka koje saznaju u obavljanju vlastitog posla.

11) Dostupnost informacije
Ova Informacija objavljuje se uz Natječaj.

